Leżnoscą do pòtkaniô béł przëpôdający w sobòtã Dzéń Teritorialnégò Samòrządu. Kôrta to je procëmstawienié dlô rëmnëch zmianów jaczé na nôniższim szczeblu wëszëznów planëje wprowadzëc rząd. W strëmiannikù Kôrtã przëja Zrzesz Pòlsczich Gardów, terô jednogłosno pòmòrsczi samòrządarze. Jak gôdelë – stwòrzenié samòrządów to bëła nôbarżi ùdónô refòrma pò zmianie ùstroju i kòżdé kómbinowanié przë ni dô lëchi efekt gminóm i jich mieszkańcóm. Prżédnik PiS sã wëcopôł prôwdac z wprowadzeniô tzw. nazôtny dwakadencjowòscë le w Kôrce bëło pòdsztrichniãté, że zagróżbów je wicy. – Wëpłókiwanié kòmpetencjów samòrządów czë zmianë w welowny òrdinacje rodzą niegwësnosc przińdnotë samòrządów – wërechòwiwôł pòmòrsczi marszôłk, Mieczisłôw Struk. Kòżdi rok òb czas swiãta samòrządarze tradicjowò wëznacziwają so téż cele na przińdnotã. – W kònteksce mòżlëwi rewòlucje w samòrządach to mdze wôżnô nié le skùtecznosc w dostôwanim dëtków – gôdôł prezydeńt Gduńska Paùel Admòwicz. Dzéń teritorialnégò samòrządu je fejrowóny 27 maja na wdôr pierszich samòrządowëch welacjów z 1990 rokù.